Държавен вестник, бр. 43, 2005 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  43
(2) Длъжностното лице е длъжно да:
1. отразява точно фактите при извършената
проверка в акта за нарушение;
2. опазва служебната, производствената и
търговската тайна, станала му известна във
връзка с извършените проверки;
3. не разгласява данни от проверките;
4. използва информацията от проверките
само за целите на административното произ-
водство.
Задължение за съдействие
Чл. 68. Лицата, при които се извършва про-
верката по чл. 66, ал. 1, са длъжни да:
1. осигурят безпрепятствен достъп до прове-
ряваните обекти;
2. предоставят исканите от длъжностното
лице документи и доказателства;
3. съхраняват оставените на отговорно пазе-
не продукти;
4. оказват съдействие на длъжностните лица
по повод на извършваната проверка.
Налагане и изпълнение на административ-
ните наказания
Чл. 69. (1) Наказателните постановления се
издават от председателя на Патентното ве-
домство или от упълномощено от него длъж-
ностно лице.
(2) Наказанията глоба или имуществена
санкция се изпълняват доброволно в 7-дневен
срок от влизането в сила на наказателното пос-
тановление или решението на съда, с което са
наложени, като сумата се внася в касата или се
превежда по сметка на Патентното ведомство.
(3) След изтичането на срока по ал. 2 копие
от наказателното постановление се изпраща на
Агенцията за държавни вземания за принуди-
телно изпълнение на наложената глоба или
имуществена санкция по реда на Данъчния
процесуален кодекс.
(4) След влизането в сила на наказателното
постановление или решението на съда продук-
тите, отнети в полза на държавата, се предават
за унищожаване на органите на Министерство-
то на вътрешните работи.
Прилагане на Закона за административни-
те нарушения и наказания
Чл. 70. Доколкото в тази глава не е предви-
дено друго, установяването на нарушенията,
издаването, обжалването и изпълнението на
наказателните постановления се извършват по
реда на Закона за административните наруше-
ния и наказания.”
§ 31. В § 1 от допълнителната разпоредба се
създават т. 6—14:
“6. “Изделие” е обособена производствена и
търговска единица, получена по промишлен или
занаятчийски начин, предназначена за задово-
ляване на човешките потребности.
7. “Съставно изделие” е изделие, състоящо
се от множество части, които могат да бъдат
подменяни с цел да се позволи демонтирането
и повторното сглобяване на изделието.
8. “Част от съставно изделие” е структурно
обособен елемент, който е предназначен за сгло-
бяване в това изделие и има самостоятелна
търговска реализация като: волан или фар на
автомобил, педал на велосипед, капачка за бу-
тилка и други.
9. “Комплект от изделия” са самостоятел-
ни, структурно обособени изделия, които са
подчинени на единен образен или стилистичен
принцип на външно оформление и имат общо
предназначение като: сервиз за хранене, детска
игра, мебелна гарнитура.
10. “Композиция от изделия” е стилистич-
но съчетаване на изделия, имащи общ прин-
цип на вътрешно оформление като: вътрешна
украса и обзавеждане на кухня, вагон-ресто-
рант и други.
11. “Опаковка” е изделие, което служи за
опаковане и/или транспортиране на друго из-
делие.
12. “Графичен символ” е условен знак, слу-
жещ за обозначаване или възприемане на обект,
идея, образ и други.
13. “Печатен шрифт” е набор от букви, циф-
ри и знаци, изписани по определен начин.
14. “Информиран потребител” е потребител,
който има познания, опит и интереси в съот-
ветния стопански сектор, към който принадле-
жи продуктът, към който е включен или прило-
жен дизайнът.”
Преходни и заключителни разпоредби
§ 32. Този закон се прилага и за заявки за
регистрация на промишлен дизайн, по които
до влизането му в сила няма окончателно
решение.
§ 33. Заварените искания за заличаване на
регистрацията се разглеждат в съответствие с
този закон.
§ 34. Законът влиза в сила три месеца след
обнародването му в “Държавен вестник”.
Законът е приет от ХХХIХ Народно събра-
ние на 11 май 2005 г. и е подпечатан с официал-
ния печат на Народното събрание.
Председател на Народното събрание:
Борислав Великов
23824
УКАЗ № 182 
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
марките и географските означения, приет от
ХХХIX Народно събрание на 11 май 2005 г.
Издаден в София на 18 май 2005 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков